Fiteny ôseanika

Ny fiteny ôseanika na fiteny ôseaniana dia ireo fiteny aostrôneziana sy fiteny teratany hafa tenenin' ny olona amin' ny nosy maro any Ôseania. Miisa 450 any ho any ireo fiteny ireo. Ny velarana voasahan' ny mpiteny ireo fiteny ireo dia mahafaoka an' i Pôlinezia sy ny ampahany be amin' i Melanezia sy Mikrônezia. Na dia mahasahana erana midadasika aza ireo fiteny ireo dia miisa 2 000 000 eo ho eo ihany ny mpiteny azy. Ny fiteny ôseanika be mpiteny indrindra dia ny fiteny fijiana (mpiteny 600 000) sy ny fiteny samôana (400 000 mpiteny). Ny fiteny zilbertiana, ny fiteny tôngàna, ny fiteny tahisiana, ny fiteny maôry, ny fiteny fijiana andrefana ary ny fiteny tôlay dia samy misy mpiteny mihoatra ny 100 000.

 Jereo koa 

 Fiteny ao Ôseania
 Fitenin' ny tompon-tanin' i Aostralia
 Fiteny papoa